Meerut news: मेरठ में गुरूवार को सुहेलदेव भारतीय समाज पार्टी (Suheldev Bharatiya Samaj Party) द्वारा एक प्रेसवार्ता का आयोजन किया गया। इस दौरान पत्रकारों को सम्बोधित करते हुए राष्ट्रीय कार्यकारिणी सदस्य एवं पश्चिमी के प्रभारी दयाराम भार्गव (Dayaram Bhargava) ने धर्मेन्द्र गुर्जर को सुहेलदेव भारतीय समाज पार्टी का प्रदेश महासचिव एवं सुरजीत चौधरी को मण्डल अध्यक्ष युवा मंच, मेरठ मण्डल का मनोनयन कर नियुक्ति पत्र सौंपा।
उपस्थित पत्रकार को सम्बोधित करते हुए दयाराम भार्गव ने कहा कि आज पश्चिमी उ०प्र० में पार्टी संगठन का विस्तार बहुत ही तेजी से हो रहा है। पूर्वांचल के साथ ही पश्चिम में भी पार्टी मजबूत हो रही है. आज भागीदारी संकल्प मोर्चा में शामिल होने के लिए हर बडा छोटा दल तैयार हो रहा है।
पार्टी के राष्ट्रीय अध्यक्ष ओमप्रकाश राजभर आज सर्व समाज के नेता के रूप में उभर कर आ रहे हैं। यही कारण है कि सभी समाज समाज में उपेक्षित चल रही छोटी- छोटी जातियों के व्यक्ति पार्टी से जुड़ रहे है।
राष्ट्रीय सचिव तेज सिंह बल्ली ने कहा कि आने वाले विधानसभा चुनाव में भागीदारी संकल्प मोर्चा की सरकार निश्चित रूप से बन रही है। उन्होंने कहा कि सभी धर्मनिरपेक्ष पार्टी अब एक मोर्चा पर आ रही है।
राष्ट्रीय उपाध्यक्ष रामपाल मांडी ने सम्बोधित करते हुए कहा कि आज सुहेलदेव भारतीय समाज पार्टी पूरे प्रदेश में अपने संगठन को मजबूत कर रही है, सभी कार्यकता अपने स्तर से पूरे जोश से जनता में पार्टी की नीतियों का प्रचार कर रहे है।
राष्ट्रीय महासचिव महिला मोर्चा उर्वशी चौधरी ने कहा कि ओमप्रकाश राजभर ने हमेशा जनता की आवाज उठाई है। उन्होंने जनहित में ही कैबिनेट मंत्री से इस्तीफा दे दिया और जनता की लड़ाई लड़ी।
मण्डलाध्यक्ष संदीप तितौरिया ने बताया कि मेरल में भी भागीदारी संकल्प मोर्चा व सुहेलदेव भारतीय समाज पार्टी की एक ऐतिहासिक महारैली का आयोजन जल्द ही किया जायेगा। जिसका स्थान व दिनांक राष्ट्रीय अध्यक्ष की अनुमति से जल्द घोषित कर दिया जायेगा।